《送萧达夫之繁昌教谕》
明代·谢廷柱

过江牛渚暂维舟，先望浮丘紫翠流。儒秩宜清山水邑，文风盛接帝王州。

晨厨荐绿秋莼滑，采石驰春腊蚁浮。遥想文章贤令尹，閒吟时到泮池头。

作者简介：福建长乐人，字邦用，号双湖。谢士元子。弘治十二年进士，除大理评事，迁湖广按察司佥事，正德十二年致仕。善属文，能诗。有《双湖集》。